L'alcalde de Sagunt nomena Roser Maestro vicepresidenta de la SAG
28 de setembre 2017

![Imagen 1](/media/cq0pqdm2/31c_roser-maestro_web.jpg)![Imagen 2](/media/wpkmox1c/31img_2438_cuerpo.jpg)

L'alcalde de Sagunt, Quico Fernández, nomena Roser Mestre vicepresidenta del Consell d'Administració la Societat Anònima de Gestió (SAG). La Tinent d'Alcalde i regidora delegada assumix, des de hui, noves responsabilitats i passa a tindre totes les facultats que li atribuixen els corresponents estatus d'esta societat.

El motiu d'este nomenament es deu a la renúncia presentada per Teresa García a la seua condició de regidora, que es va fer efectiva davant el Ple de la Corporació Municipal en sessió ordinària del 26 de setembre, ja que García era anteriorment la vicepresidenta del Consell d'Administració de la Societat Anònima de Gestió de Sagunt.

La nova vicepresidenta, Roser Maestro, assegura que esta és “una bona notícia, ja que la SAG és un gran projecte il·lusionant que pot donar motiu a moltíssimes actuacions que podem fer des de la Corporació. Tot el treball realitzat per l'anterior vicepresidenta, la meua companya Teresa García, no solament seguirem amb ell i a més d'una manera completament coordinada, sinó que tractarem de seguir fomentant-ho”.

Maestro assenyala que “cal destacar que hi ha grans projectes que es van a dur a terme dins de la mateixa empresa pública, de capital cent per cent públic, i que hem de seguir reforçant i augmentant, en la mesura en la qual directament repercutix no solament en l'administració pública i en el mateix Ajuntament de Sagunt, sinó en tots els residents i totes les residents del municipi”.

Segons Roser Maestro, este canvi obeix al previst en el Pacte de Govern que preveia el relleu en la vicepresidència als dos anys de legislatura, mesura que s'ha retardat a causa que ja es coneixia la renúncia com a regidora de l'anterior vicepresidenta. A més, este compliment del pacte, segons afirma, és parcial perquè estava previst que també es produïra el relleu en Aigües de Sagunt, que en l'actualitat encara exercix Roser Maestro, d'Esquerra Unida.

Finalment, afig que seguiran treballant “colze a colze l'anterior vicepresidenta i jo per a dur a terme alguns projectes que posteriorment ja anirem especificant i il·lustrant”.

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-nomena-roser-maestro-vicepresidenta-de-la-sag/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-nomena-roser-maestro-vicepresidenta-de-la-sag/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-nomena-roser-maestro-vicepresidenta-de-la-sag/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-nomena-roser-maestro-vicepresidenta-de-la-sag/)